kardosdrur/scandi-wiki huggingface dataset:
Christian Ditlev von Holstein

Christian Ditlev von Holstein (6. marts 1707 – 20. maj 1760) var en dansk greve og embedsmand, søn af storkansler Ulrik Adolf Holstein, far til Ulrik Adolf Holstein.

Holstein udnævntes 1725 til kammerjunker og beskikkedes 1728 til amtmand over Flensborg Amt. 1729 udnævntes han til hvid ridder, 1734 til virkelig landråd, 1744 til gehejmeråd og 1754 til gehejmekonferensråd. 1758 fik han ordenen l'union parfaite. Holstein ægtede 29. oktober 1729 Catharine Elisabeth von Holstein (30. august 1712 – 8. marts 1750), datter af oberst Hans Joachim von Holstein til Fresenburg.

Grever fra Danmark
Danskere i 1700-tallet
Modtagere af l'union parfaite
Amtmænd fra Slesvig
Christian Ditlev
Riddere af Dannebrog (1671-1808)
Personer i Dansk Biografisk Leksikon
Gehejmekonferensråder fra Danmark
Henrik af Slesvig

Henrik af Slesvig kan henvise til:

 Henrik af Sønderjylland (d. 1375)

 Henrik 2. af Holsten (c. 1320 – c. 1390)

 Henrik 4. af Holsten (1397 – 1427)
Zhangye

Zhangye (张掖; pinyin: Zhāngyè) er en by på præfekturniveau i provinsen Gansu i den vestlige del af Folkerepublikken Kina. Tidligere hed byen Ganzhou. Befolkningen i selve byen anslås (2004) til 260.000, men hele præfekturet har 1.26 millioner indbyggere, og har et areal på 42,000 km².

Vestlige dele af den kinesiske mur går gennem præfekturet der ligger centralt i hexikorridoren. Her lå under de fem dynastiers og ti kongedømmers tid det lille middelalderrige Ganzhou. I  Marco Polos rejser, fortæller Marco Polo at han boede i et år i en by der hed Campichu, som er blevet identificeret som Ganzhou (Zhangye).

Trafik 
Kinas rigsvej 312 går gennem området. Den begynder i Shanghai og ender ved grænsen mod Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Administration 
Zhangye har et bydistrikt, fire amter og et autonomt amt. 

Distrikt:
 Ganzhou (甘州区)

Amter:
 Minle (民乐县)
 Linze (临泽县)
 Gaotai (高台县)
 Shandan (山丹县)

Autonomt amt:
 Sunan Yugur (肃南裕固族自治县)

Referencer 

Bypræfekturer i Gansu
National Advisory Committee for Aeronautics

National Advisory Committee for Aeronautics (NACA) var forgængeren til dagens NASA. NACA var et føderalt agentur i USA som blev oprettet 3. marts 1915, og havde som formål at "tage sig af, promovering og institusionalisere" forskning som havde med flyvning at gøre. 1. oktober 1958 blev agenturet opløst, og alt personel og alle ejendele blev overført til National Aeronautics and Space Administration (NASA).

Eksterne henvisninger 
 Orders of Magnitude A History of the NACA and NASA, 1915-1990 NASA

USA's historie
Luftfart i USA
NASA
Luftfartsorganisationer
Etableret i 1915
Ophørt i 1958
Henrik af Sønderjylland

Henrik (d. 1375) var hertug af Sønderjylland, søn af hertug Valdemar V og dennes gemalinde Richardis af Sachsen-Lauenburg. 

Da faderen døde 1364, sad Holstenerne inde med Syd- og største delen af Mellemslesvig indtil Flensborg, så Henrik kun havde den nordlige halvdel af hertugdømmet, af hvilken tilmed Als samt 5 herreder på fastlandet tilhørte hans mor som livgeding, ligesom store dele af Landet var pantsatte til tyske eller sønderjydske
adelsmænd. 

Henrik synes at have været en svag og uselvstændig karakter, lidet skikket til at hævde den vanskelige stilling, han indtog, indeklemt mellem dygtige og energiske fjender, de holstenske grever og Valdemar Atterdag. Han sluttede sig 1368 til Valdemars fjender og deltog sammen med greverne og de oprørske stormænd i kampene i Jylland uden dog at spille nogen nævneværdig rolle. 

Efter at han ved freden i Flensborg (1373) havde forliget sig med kongen, gav han sig ganske denne i vold. Hans mor udnævnte samme år Valdemar Atterdag til sin værge; på et Danehof i Nyborg (1374) overdrog Henrik ham indløsningsretten til Gottorp Slot med Sydslesvig, og nægtede greverne end at modtage pantesummen af kongen, fik dog denne hurtig en mængde af de mindre panthavere udløst. 

I eftersommeren 1375 døde hertugen, og kort tid efter fulgte Valdemar Atterdag ham i graven. Med Henrik uddøde den ældre fra Abel stammende hertuglinie, der siden 1232 havde hersket i Sønderjylland; hans enke, Kunigunde, drog til Danmark, hvor hun døde, måske 1385, og begravedes i Sorø Kirke.

Eksterne henvisninger 
 

Hertuger af Slesvig
Kongelige fra Danmark
Tjek fødselsår
Olof Wallquist

Olof Wallquist (født 6. juni 1755 i Närke, død 30. april 1800 i Norrköping) var en svensk biskop og statsmand.

Som domprovst og fra 1787 biskop i Växjö Stift gjorde Wallquist sig kendt for sine sjældne administrative evner. Hans største betydning falder dog indenfor det politiske område; han var en af Gustaf III's dygtigste medhjælpere i den kamp, kongen under sine senere leveår førte mod den svenske adel.

Han spillede en central rolle ved kongens side ved rigsdagen 1786 og navnlig ved den revolutionære rigsdag 1789. 1789 blev han chef for den nu i det kongelige kancelli indrettede Ecklesiastikekspedition, men faldt efter kongens død tillige med de øvrige gustavianere i unåde og trak sig tilbage til sit stift.

Wallquist var en ivrig kirkehistorisk forsker og har bl.a. efterladt en stadig benyttet Udgave af kirkehistorisk vigtige aktstykker, Ecclesiastique Samlingar (1788—95). I senere tid er hans optegnelser fra rigsdagene 1789 og 1792 udgivne (Minnen och bref udgivet af Montan, 1878) og en autobiografi (udgivet af Helander, 1900).

Kilder 

 

Biskopper fra Sverige
Politikere fra Sverige
Kirkeministre fra Sverige
Personer i den gustavianske periode
Salmonsens
Lastens vej

Lastens vej (engelsk: The Rake's Progress) er en opera i tre akter med epilog af Igor Stravinsky fra 1951. Librettoen af W. H. Auden og Chester Kallman er baseret på A Rake's Progress af William Hogarth, otte malerier/tryk (1733–1735), som Stravinsky havde set i Chicago den 2. maj 1947.

Roller 
Tom Rakewell – Tenor
Anne Trulove – Soprano
Nick Shadow – Baryton
Baba The Turk – Alto
Mother Goose – Alto
Father Trulove – Basso

Eksterne henvisninger 
 The W. H. Auden Society
 The Rake's Progress Libretto libretto på engelsk og fransk

Operaer på engelsk
Operaer af Igor Stravinsky
Dies irae

Dies irae (latin: "Vredens dag" på middelalderlatin: Dies ire) er indledningsordene til en berømt latinsk hymne fra middelalderen, antagelig komponeret i første halvdel af 1200-tallet af Thomas af Celano, eller Latino Malabranca Orsini Hymnen hørte indtil 1970 med til liturgien i forbindelse med dødsmessen i den Katolske kirke. Den blev optaget i requiem i løbet af det 13. århundrede og blev godkendt som fast bestanddel af dødsmessen af Trentinerkoncilet (1545–1563).

Hymnen findes også i mange nyere arrangementer og indspilninger og citeres i adskillige musikværker også af nyere dato. Den bruges ofte i filmmusik, bl.a. i Carl Th. Dreyers film Vredens dag (1943), som er opkaldt efter den og i talrige gyserfilm mm..

Teksten begynder således:

Dies irae! dies illa
Solvet saeclum in favilla:
Teste David cum Sibylla!

Vredens dag! Hin store dag! Da
verden blir i aske lagt,
som sagt af David og Sibylla!

Se også 
 Gregoriansk sang

Referencer 

Romerskkatolske kirke
Kirkemusik
Winston Spencer-Churchill

Winston Spencer-Churchill (10. oktober 1940 – 2. marts 2010), ofte kendt som Winston Churchill, var en britisk konservativ politiker, som var barnebarn af Winston Churchill.

Før han blev medlem af Europa-Parlamentet, var han journalist, især i Mellemøsten under Seksdageskrigen, i hvilket tidsrum han mødte mange israelske politikere, herunder Moshe Dayan.

Indtil sin død den 2. marts 2010 boede Winston Spencer-Churchill i Belgravia.

Medlemmer af Europa-Parlamentet fra Storbritannien
Winston 2
Francisco Cabrera Santos

Francisco Cabrera Santos (født 14. maj 1946, død 26. februar 2010) var venezuelansk forretningsmand og politiker, som var borgmester i Valencia, Venezuela i perioden 1995-2008.

Han blev født på de Kanariske Øer og ankom til San Felipe i Venezuela som immigrant i 1953.

I 2006 var han en af finalisterne til World Mayor.

Referencer 

Politikere fra Venezuela
Borgmestre
Wendy Toye

Wendy Toye (1. maj 1917 – 27. februar 2010) var en britisk balletdanser, filminstruktør og skuespiller.

Hun blev født i London, og startede karrieren som balletdanser og koreograf både på scenen og på film, i samarbejde med folk som Jean Cocteau og Carol Reed.

Hun debuterede i kortfimen The Stranger Left No Card i 1952, filmen vandt prisen som den bedste fiktive kortfilm ved præmieren på Cannes Film Festivali i 1953.

I 1940 blev hun gift med Edward Selwyn Sharp, og blev skilt igen i 1950. Hun blev tildelt Silver Jubilee Medal i 1977, og Order of the British Empire i 1992.

Hun døde den 27. februar 2010 på Hillingdon Hospital, i Greater London.

Eksterne henvisninger 
 

Personer fra London
Personer tildelt Commander of the Order of the British Empire
Filmskuespillere fra England
Balletdansere
Adam Blacklaw

Adam Smith Blacklaw (2. september 1937 – 28. februar 2010) var en skotsk fodboldspiller, som spillede målmand.

Han fik debuterede den 22. december 1956 med Burnley F.C.. I løbet af sæson 1959-60, modtog han en medalje i den engelske mesterskabsturnering.

I 1967 skrev han kontrakt med Blackburn Rovers for 15.000 euro.

I 1970 kom han til Blackpool FC og stoppede karrieren som professionel fodboldspiller et år senere.

Eksterne links 
 Burnley Hall of Fame
 Statestik 

Fodboldspillere fra Skotland
Fodboldspillere fra Burnley F.C.
Fodboldspillere fra Blackburn Rovers F.C.
Fodboldspillere fra Blackpool F.C.
Kristian Digby

Kristian Digby (24. juni 1977 – 1. marts 2010) var en engelsk tv-oplæser og direktør, der var bedst kendt for at præsentere programmet To Buy or Not to Buy på BBC One. Det blev annonceret den 1. marts 2010, at han var blevet fundet død, efter hvad politiet mente var "mystiske omstændigheder".

Han blev født den 24. juni 1977 i Torquay, Devon, og gik på Bramdean School i Exeter, hvor han siges at han har kæmpet med ordblindhed. Han indledte sin karriere med en dokumentarudsendelse for BBC med titlen Hiding the Truth: I Can't Read. 

I 1997 vandt hans film Words of Deception en Junior BAFTA pris. Det følgende år vandt han med sin film Last Train to Demise prisen som Best Student Film Award.

Den 1. marts 2010 klokken 7:45 blev han fundet død i sin lejlighed i London. En ambulance blev tilkaldt, og han blev erklæret død på stedet. Man fandt et bælte og en taske, og mente at han var død ved kvælning, genstandene blev fjernet fra hans lejlighed til retsmedicinske undersøgelser. De nærmere omstændigheder omkring hans død er endnu ikke opklaret.

Eksterne henvisninger 

Tv-personligheder fra Storbritannien
Personer fra Torquay
Mao Asada

Mao Asada (født 25. september 1990) er en japansk kunstskøjteløber.

Hun tog sølv ved Vinter-OL 2010 i Vancouver, hvor hun blev den første (og hidtil eneste) kvinde til at lande tre triple axeler i én konkurrence. 

Derudover er Asada to gange verdensmester (2008 og 2010), tre gange Fire Kontinents guldvinder, tre gange Grand Prix Finale guldvinder, juniorverdensmester (2005) og seks gange japansk national seniormester.

Karriere
Mao Asada begyndte at gå til kunstskøjteløb i 1995. 

Som 12–årig vandt hun de japanske nationale novicemesterskaber. I sæson 2003–04 forsvarede hun sin novicetitel, og samme forår gjorde hun sin internationale konkurrencedebut (som novice).  

Den følgende sæson 2004–05 gjorde hun sin internationale juniordebut, hvor hun vandt alle sine konkurrencer. Ved Junior Grand Prix Finalen blev hun den første kvinde til en triple axel i en international juniorkonkurrence. Hun blev også den første kvinde til at lande en triple axel ved Junior VM.

I sæson 2005–06 gjorde hun sin seniordebut ved Grand Prix turneringerne. Hun vandt Grand Prix Finalen og tog sølv ved de japanske nationale mesterskaber, men hun kunne pga. sin alder ikke deltage ved Vinter-OL 2006 i Torino. Ved Junior VM 2006 blev hun den første kvinde til at lande en triple axel i det korte program ved en international konkurrence. Samlet tog hun sølv efter Yuna Kim's guld.

Sæson 2006–07 vandt hun sin første nationale seniortitel. Ved VM 2007 i Tokyo tog hun sølv efter landsmand Miki Ando. Den næste sæson 2007–08 vandt hun to ISU mesterskaber; dette var både hendes første Fire Kontinents- og VM-titel.

Ved Vinter-OL 2010 i Vancouver landede Asada en triple axel i det korte program og to i det lange. Hun blev dermed den første kvinde til at lande tre triple axeler i én konkurrence, og denne bedrift gav hende en plads i Guinness Rekordbog. Hun tog sølv efter Yuna Kim. Asada kunne dog tage sin anden VM-titel den følgende måned i Torino.

Det blev til 6. pladser ved de to næste verdensmesterskaber, men Asada er indtil videre ubesejret i sæson 2012–13.

Konkurrencer

Kilder

Eksterne henvisninger 

 Officiel hjemmeside 
 

Kunstskøjteløbere fra Japan
Deltagere for Japan ved vinter-OL 2010
Personer fra Nagoya
Shizuka Arakawa

Shizuka Arakawa (japansk: 荒川静香) (født 29. december 1981, Tokyo) er en japansk kunstskøjteløber, der deltog i Vinter-OL i 1998 i Nagano og 2006 i Torino.

Ved vinter-OL i 2006 vandt hun en guldmedalje i kunstskøjteløb, som blev Japans første olympiske guldmedalje indenfor kunstskøjteløb.

Referencer

Eksterne henvisninger 

 

Kunstskøjteløbere fra Japan
Personer fra Tokyo
Egen Ungdoms- & Idrætsforening

Egen Ungdoms- & Idrætsforening (EUI) er en ungdoms- og idrætsforening i Guderup på Als, som bl.a. har idrætsgrenene fodbold, håndbold, gymnastik, badminton, linedance, tennis, volleyball, stavgang og krolf på programmet.

Foreningen blev stiftet den 12. december 1897 som ungdomsforeningen Enigheden, hvor aktiviteterne var højtlæsning i hjemmene og folkedans på kroerne. I 1905 blev aktiviteterne udvidet med fodbold og gymnastik, og foreningens navn blev ændret til Gymnastik- og Idrætsforeningens Ungdommens Vel. I løbet af 1910'erne får foreningen en dilettantafdeling, og i 1921 oprettes et sangkor.

Sportsaktiviteterne fortsatte efter genforeningen, og man fik desuden håndbold på programmet. Under 2. verdenskrig anlagdes en ny idrætsplads ved skolen, som man indviede den 10. juni 1945. Efter 20 års brug var idrætspladsen imidlertid så nedslidt, at foreningen anmodede sognerådet om en ny sportsplads. Kommunen stillede et stykke jord til rådighed, og den 23. juni 1968 kunne foreningens første klubhus indvies. Indendørs vinteraktiviteter som badminton, indendørs fodbold, håndbold og gymnastik blev dog først mulige fra 1978, hvor hallen i Guderup står færdig.

I 1966 omstruktureredes foreningen. Hver sportsgren fik sin egen formand, og de kulturelle aktiviteter blev nedprioriteret. Samtidig ændrede foreningen navn til det nuværende.

I 1982 blev EUI's nuværende idrætsanlæg opført. Indvielsen skete officielt den 3. juni 1983. I 2003 blev klubhuset udvidet og omdannet til Guderup Aktivitetscenter.

Kilder / eksterne henvisninger 
Egen Ungdoms- & Idrætsforening 

Idrætsforeninger i Danmark
Fodboldklubber under DBU Jylland
Håndboldklubber i Danmark
Volleyballklubber i Danmark
Tennisklubber i Danmark
Gymnastikforeninger i Danmark
Etableret i 1897
Als
Karakterkomedie

Karakterkomedien er mest kendt i Danmark på grund af Ludvig Holberg. Ludvig Holbergs stykker belærte igennem komik, især ved at anvende sproglig humor.
En karakterkomedie er kendetegnet ved at overholde visse regler:

 Tidens enhed – handlingen skal udspille sig inden for et enkelt døgn. Ideelt set skal handlingens tid svare til den tid, det tager at opføre stykket.
 Stedets enhed – handlingen skal udspille sig på ét sted.
 Handlingens enhed – stykket skal have én hovedhandling uden væsentlige parallelhandlinger.

Teorien baserer sig på Aristoteles (384-322 f.Kr.).

Se også 
 Komedie

Humor
Teater
Mia Herskind

Mia Herskind, født 1955, er en tidligere elitegymnast nu adjunkt, ph.d. og ansat på Danmarks Pædagogiske Universitetsskole, Learning Lab Denmark. Hun er uddannet cand.scient. i idræt og pædagogik og cand. pæd. psych.

Herskind har været gymnast på eliteniveau og deltog bl.a i VM og har senere optrådt som danser på forskellige danseteatre.

Mia Herskind og den tidligere hækkeløber Lars Ingemann Nielsen er forældre til golfspilleren Mads Herskind som spiller i Iowa State University.

Noter 

Gymnaster fra Danmark
Store Darum

Store Darum er en lille by i Sydvestjylland med , beliggende i Darum Sogn, ca. 8 km fra Bramming og 13 km fra centrum af Esbjerg. Byen ligger i Esbjerg Kommune og tilhører Region Syddanmark.
 
I Store Darum finder man Darum Kirke, og tidligere Darum Kro som længe var ubenyttet og blev nedrevet i 2019. Byen har desuden en campingplads, Darum Camping og en skole med klasser fra 0. til 6. klasse, i kombination med børnepasning i det det kaldes Darum Børneby.

Byen er repræsenteret overfor myndighederne, primært Esbjerg Kommune, med et delvist beboervalgt lokalråd der forestår samarbejdet i officielle anliggender.

Beliggenhed 
Store Darum ligger nær Vesterhavet og Vadehavet, og har som konsekvens heraf i historisk tid, før vadehavsdigerne blev bygget, ofte været udsat for oversvømmelser. Byen er traditionelt delt i 4 bebyggelsesgrupper: Nørreby, Vesterby, Midtby og Sønderby, baseret på de områder, der lå så højt, at de kun sjældent blev oversvømmet, omend der efterhånden er sket en sammenvoksning som følge af nyere tids bebyggelsesudvikling.

Mod vest ligger engområdet Tue ud mod Vesterhavet, mod nordvest Sneum Å med Vesterenge, mod nord engområdet Lambertsdam, mod sydvest Østerenge, mod sydøst Søndermose.

Tidligere lå landsbyen ret isoleret med dårlige vejforbindelser, men en moderne landevej mellem Esbjerg og Ribe er ført nord og vest om byen hvilket har gjort byen mere tilgængelig.

Historie 
Darum omtales første gang ca. 1340 som Darrum. Endelsen -rum betyder en "åben plads fremkommet ved rydning".

Store Darum landsby bestod i 1682 af 42 gårde og 18 huse med jord. Det samlede dyrkede areal udgjorde 1.047,1 tønder land skyldsat til 240,76 tønder hartkorn. Dyrkningsformen var græsmarksbrug med tægter.

Omkring år 1900 havde Darum med kirke, præstegård, skole, forsamlingshus (opført 1887), mølle, andelsmejeri og kro.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark; 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister; Kjøbenhavn 1904; s. 809

Eksterne henvisninger 

 Darum Lokalråd på Esbjerg Kommunes hjemmeside
 Darum Lokalråds hjemmeside
 Darum Børnebys hjemmeside
 Darum Campings hjemmeside

Byer i Esbjerg Kommune
Sejstrup (Hunderup Sogn)

Sejstrup er en lille naboby til Hunderup (Esbjerg Kommune), med Sejstrup Station.

Eksterne links 
 Niels-Jørgen Hvidberg: hunderup-sejstrup.dk

Lokaliteter i Esbjerg Kommune
Guaranda

San Pedro de Guaranda er en by i Andesbjergene det centrale Ecuador. Byen er provinshovedsæde for Bolivarprovinsen. Byen har ca. 25.000 indbyggere.

Eksterne henvisninger 

Byer i Ecuador
Idrætsforeningen Skjold (Sæby)

Idrætsforeningen Skjold (ofte omtalt som IF Skjold Sæby) er en fodboldklub i Sæby, som blev stiftet den 1. maj 1910.

Klubben vandt sølv ved DM i futsal for mænd 2010.

Kilder / eksterne henvisninger 

IF Skjold Sæby

Fodboldklubber under DBU Jylland
Etableret i 1910
Sæby
Idrætsforeninger i Danmark
Slaget ved Tukaroi

Slaget ved Tukaroi fandt sted 3. marts 1575 nær landsbyen Tukaroi, i det nuværende Balasoredistrikt mellem Midnapore og Jalesar i Vestbengalen i det østlige Indien, mellem Mogulriget og Bengalsultanatet. Mogulriget vandt og Bengalsultanatet blev kraftigt svækket.

Noter 

Begivenheder i 1575
Bangladeshs historie
Søren Henrik Jacobsen

Søren Henrik Jacobsen (f. 24. januar 1963) er en dansk journalist og redaktør (på bl.a. Ekstra Bladet), der i starten af 1990'erne markerede sig som en af de flittigste danske fanzine-redaktører med en stor viden om især horror og filmmusik.

I dag er han aktiv på internettet med Skræk og rædsel – en blog om horror, se link nedenfor.

Fanzines 
 Evil Mail (1989-1992)
 Fyngoria (1989)
 Phenomena (1989-1990)
 Lydsporet (1991-1992)
 Aenigma (1992)
 Gizmo (1994)
 Nightworld (??)

Eksterne henvisninger 
 Phenomena som pdf-filer 
 Skræk og rædsel – en blog om horror
 Skræk og rædsel på Facebook
 En lejemorder ser tilbage: Fra EVIL MAIL til 2000 SKRÆK OG RÆDSEL-indlæg

Journalister fra Danmark
Skulder

Skulderen er i anatomien den del af kroppen (et led), der forbinder forben/arm og torso.

Se også 

Led
Joker Lørdag

Joker havde premiere hos Danske Spil den 22. januar 2000. I mange år spillede man kun Joker om lørdagen, men i november 2008 blev Joker Onsdag tilføjet, og for at adskille de to spil skiftede lørdagsspillet også navn og blev til Joker Lørdag.
 
Joker er et tillægsspil, og det kan ikke købes separat. Det kan købes i forbindelse med  følgende spil: Lotto, Onsdags Lotto, Boxen, Tips 12 og Tips 13. 

Det foregår rent praktisk ved, at man afkrydser på sin kupon til et af de fem nævnte spil, om man også vil spille enten Joker Onsdag eller Joker Lørdag. Eller dem begge to. Der er nemlig mulighed for, at man for eksempel på sit Tips 13-spil tilføjer Jokerspil både til lørdag og onsdag.

Når man spiller Joker, får man to rækker med syv tal. Tallene er to vilkårlige 7-cifrede tal mellem 0000000 og 9999999, som påtrykkes kvitteringen. Jokertallene læses bagfra, og tallenes værdi og placering skal svare nøjagtigt til de udtrukne tal. For at have gevinst skal man have minimum to rigtige. 

Den største Jokergevinst indtil videre faldt i 2005, hvor en enkelt spiller vandt 35.875.154 kroner.

Eksterne kilder/henvisninger 
 Joker Danske Spil

Lotterier fra Danske Spil
Immortal Rites

Immortal Rites er et tysk melodisk dødsmetal-band, dannet i 1996 i Schwäbisch Gmünd. De har blandt andet optrådt på Summer Breeze Open Air i 2000 og igen i 2004.

Medlemmer 
 Ralf Hauber – bas
 Reinhard "Kelly" Riedel – vokal
 Dominik Haufe – guitar
 Sascha Lorenz – trommer

Tidligere medlemmer 
 Philipp Frick – vokal, guitar

Diskografi

Studiealbum 
 2004: Art of Devolution
 2007: For Tyrant's Sake

Demoer 
 1999: Beyond the Gates of Pain (genudgivet i 2000 med en liveoptagelse fra 1997)

Eksterne henvisninger 
 Officiel hjemmeside 
 

Metalgrupper fra Tyskland
Melodisk dødsmetal-grupper
Musikgrupper fra 1996
Gaetano Greco

Gaetano Greco (ca. 1657 i Napoli – 1728 i Napoli) var en italiensk musikpædagog og komponist.

Biografi 
Gaetano Greco kom fra en familie med mange musikere. Således underviste hans far, Francesco Greco, i blæseinstrumenter ved Conservatorio della Pietà dei Turchini, mens broderen, Rocco Greco, var violinist og lærer ved Conservatorio dei Poveri di Gesù Christo. Gaetano Greco studerede violin hos Francesco Mirabella og blev i 1678 udnævnt til mastricello, dvs. en slags studenterunderviser. Han var muligvis også elev af Alessandro Scarlatti. Hos Gennaro Ursino studerede han komposition, og i 1695/96 efterfulgte han Ursino som kompositionslærer ved Conservatorio dei Poveri di Gesù Christo. Med undtagelse af perioden 1706-10 beholdt han denne stilling til sin død. Fra 1704-20 var han udnævnt til maestro di capella i Napoli.

Musikalsk betydning 
Greco er en fremtrædende repræsentant for musik for tasteinstrumenter i det 18. århundredes Napoli. Disse musikstykker følger sekvenser af rytmiske mønstre snarere end et formelt skema for modulationer. Resultatet er en række værker, der besidder en stor rigdom i musikalsk variation. Hans værker blev bl.a. benyttet som modeller for kompositionsstuderende. Hans evner som musikpædagog bidrog til et opsving i Napolis musikudvikling omkring århundredskiftet. Han var lærer for bl.a. Domenico Scarlatti, Vinci, Durante, Porpora og muligvis også for Pergolesi.
Ud over musik for tasteinstrumenter komponerede han også flerstemmige korværker.

Noter

Litteratur 
 Bossa, Renato:"Gaetano Greco" i Stanley Sadie: The New Grove. Dictionary of Music and Musicians. Macmillan Publishers Limited 1980. 
 Heinse, Wilhelm: Die Aufzeichnungen. Frankfurter Nachlass. Carl Hanser Verlag, 2005.

Eksterne henvisninger 
 

Komponister fra Italien
Barokkomponister